ભારતીય ઓટોમોબાઇલ સેક્ટરમાં આપણે અધધ લાખો અને કરોડો રૂપિયાની કિંમત ધરવાતી વૈભવી અને રોયલ કાર્સ અંગે અનેક વખત વાંચ્યું છે, પરંતુ શું તમે જાણો છોકે ભારતમાં મોંઘી ગણાતી કેટલીક સેડાન, હેચબેક અને એસયુવી જેટલી કિંમત ધરવાતી બાઇક્સ પણ ધૂમ મચાવી રહી છે. ભારતમાં જે પ્રકારે વૈભવી કાર્સનું ચલણ વધ્યું છે, તેવી જ રીતે વધુ સીસી અને શ્રેષ્ઠ પરફોર્મન્સ આપતી બાઇક્સનું ચલણ પણ વધ્યું છે, ખાસ કરીને આ પ્રકારની બાઇક્સ ધનિક લોકોમાં વધારે લોકપ્રીય છે. આપણને એવા અનેક યુવાનો જોવા મળી જશે જે આ પ્રકારની બાઇક ચલાવતા જોવા મળી શકે છે.